CELEX: 31990R2105
Language: el
Date: 1990-07-23 00:00:00
Title: Κανονισμός (ΕΟΚ) αριθ. 2105/90 της Επιτροπής της 23ης Ιουλίου 1990 περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τα επιτραπέζια σταφύλια, τα πεπόνια και τα ροδάκινα

Avis juridique important

|

31990R2105

Κανονισμός (ΕΟΚ) αριθ. 2105/90 της Επιτροπής της 23ης Ιουλίου 1990 περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τα επιτραπέζια σταφύλια, τα πεπόνια και τα ροδάκινα  

Επίσημη Εφημερίδα αριθ. L 191 της 24/07/1990 σ. 0023 - 0024

***** ΚΑΝΟΝΙΣΜΟΣ (ΕΟΚ) αριθ. 2105/90 ΤΗΣ ΕΠΙΤΡΟΠΗΣ  της 23ης Ιουλίου 1990  περί καθορισμού ορισμένων πρόσθετων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες , τα μαρούλια, τις σκαρόλες, τα καρότα, τα επιτραπέζια σταφύλια, τα πεπόνια και τα ροδάκινα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές νωπών οπωροκηπευτικών (1), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 816/89 της Επιτροπής (2) καθορίζει τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι στα προϊόντα αυτά περιλαμβάνονται, μεταξύ άλλων, οι τομάτες, τα μαρούλια, οι σκαρόλες, τα καρότα, τα επιτραπέζια σταφύλια, τα πεπόνια και τα ροδάκινα·  ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θέσπισε τις λεπτομέρειες εφαρμογής του συμπληρωματικού μηχανισμού στις συναλλαγές στον τομέα των νωπών οπωροκηπευτικών, εφεξής ονομαζομένου «ΣΜΣ»·  ότι ο κανονισμός (ΕΟΚ) αριθ. 1785/90 (5) καθόρισε για τα προαναφερθέντα προϊόντα μια περίοδο Ι για την περίοδο από 2 Ιουλίου έως 2 Σεπτεμβρίου, κατά την έννοια του άρθρου 2 του κανονισμού (ΕΟΚ) αριθ. 3210/89· ότι οι προοπτικές ισπανικών αποστολών προς την υπόλοιπη κοινοτική αγορά οδηγούν στον καθορισμό μιας περιόδου Ι για όλα τα προϊόντα για το μήνα Σεπτέμβριο 1990·  ότι πρέπει να υπενθυμιστούν ότι οι διατάξεις του κανονισμού (ΕΟΚ) αριθ. 3944/89 σχετικά με την στατιστική παρακολούθηση και τις διάφορες ανακοινώσεις των κρατών μελών εφαρμόζονται για να εξασφαλιστεί η λειτουργία το ΣΜΣ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τα προϊόντα:  τομάτες που υπάγονται στον κωδικό ΣΟ 0702 00 90, κεφαλωτά μαρούλια που υπάγονται στον κωδικό ΣΟ 0705 11 10, σκαρόλες που υπάγονται στον κωδικό ΣΟ ex 0705 29 00, καρότα που υπάγονται στον κωδικό ΣΟ ex 0706 10 00, επιτραπέζια σταφύλια που υπάγονται στον κωδικό ΣΟ 0806 10 19, πεπόνια που υπάγονται στον κωδικό ΣΟ 0807 10 90, ροδάκινα που υπάγονται στον κωδικό ΣΟ ex 0809 30 00.  Οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.  Άρθρο 2  Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 312 της 27. 10. 1989, σ. 6.  (2) ΕΕ αριθ. L 86 της 31. 3. 1989, σ. 35.  (3) ΕΕ αριθ. L 379 της 28. 12. 1989, σ. 20.  (4) ΕΕ αριθ. L 27 της 31. 1. 1990, σ. 14.  (5) ΕΕ αριθ. L 163 της 29. 6. 1990, σ. 51.  ΠΑΡΑΡΤΗΜΑ  Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89  Περίοδος από 3 Σεπτεμβρίου έως 7 Οκτωβρίου 1990  1.2.3 //  //  //  // Περιγραφή προϊόντος   // Κωδικός ΣΟ   // Περίοδος   //    //   //   // Τομάτες  // 0702 00 90   // Ι   // Κεφαλωτά μαρούλια   // 0705 11 10  // Ι   // Σκαρόλες   // ex 0705 29 00   // Ι   // Καρότα   // ex 0706 10 00   // Ι   // Επιτραπέζια σταφύλια   // 0806 10 19  // Ι   // Πεπόνια   // 0807 10 90   // Ι   // Ροδάκινα   // ex 0809 30 00   // Ι   //    //   //